钦定古今图书集成/明伦汇编/闺媛典/第015卷 > 忆别曲 前人
## 钦定古今图书集成/明伦汇编/闺媛典/第015卷 > 忆别曲 前人

侬家夫婿鸡啼去，月冷星寒天欲曙。牵衣相送出门
前，执手丁宁千万语。良人初心无别意，十步踌躇九
回顾。吞声掩袂独凄咽，转身却入难移步。离魂随马
大堤头，野烟吹雨长亭路。当年景色犹昨日，恍惚花
开今两度。花开不是去年枝，妾颜不是离别时。君心
大抵不如故，欲归不归迟复迟。